સોલર પ્લાન્ટને લીધે રસુલપુરા ગ્રામપંચાયતને ૨૫ વર્ષ સુધી વિજળીનો એકેય પૈસો ખર્ચ થશે નહીં.પંચાયતના ઘરને પણ મફતમાં વિજળી મળી રહેશે. ચાર હજારની વસ્તી ધરાવતુ રસુલપુરા દેશનું પ્રથમ સોલર વિલેજ બની રહેશે જયાં ગ્રામ પંચાયત ઘરથી માંડીને સ્ટ્રીટલાઇટો,ગામના તમામ મકાનોમાં સોલરઉર્જાનો ઉપયોગ થશે. આવતીકાલે ૫મી જાન્યુઆરીએ વનવિભાગ દ્વારા આ સોલર પ્લાન્ટનો પ્રારંભ કરવામાં આવશે.